Personlig verneutstyr

Personlig verneutstyr (PVU) er bekledning og utstyr som beskytter mot skade eller smitte.

Privat bruker man personlig verneutstyr som munnbind og sykkel hjelm. Skal man gjøre hagearbeid eller vedlikehold bruker man også hansker og vernebriller, eller om man skal benytte verktøy som for eksempel vinkelsliper eller motorsag må også vernesko, hørselvern, hjelm og påbudt arbeidstøy som vernebukse benyttes.

På arbeidsplassen er krav til personlig verneutstyr meget forskjellig ut fra hvilket arbeid man utfører. Bruk av personlig verneutstyr er en del av arbeidet med helse, miljø og sikkerhet og krav til et minimum av utstyr reguleres av nasjonale og lokale lover og regler. I tillegg har vanligvis arbeidsgiver egne prosedyrer for å identifisere farer på arbeidsplassen, forhindre ulykker og eksponering for skadelige situasjoner og stoffer, og krav til bruk av personlig verneutstyr i henhold til dette.

Noen eksempler på personlig verneutstyr er:

 Hjelm
 Hørselvern
 Vernebriller
 Munnbind
 Ansiktsvern
 Vernehansker
 Åndedrettsvern
 Vernesko
 Redningsvest
 Smittefrakk
 Sveisemaske
 Fallsikringsutstyr

Bilder

Referanser

Verneutstyr
Smittevern
Helse, miljø og sikkerhet